Diari Oficial de la Generalitat Valenciana


Sumari del DOGV 6497, del 07-04-2011 (2011/3702)

RESOLUCIÓ de 9 de març de 2011, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a l'ampliació de la subestació transformadora existent de 132/20 kV, denominada ST Benicull, ubicada al terme municipal de Benicull de Xúquer, en la part corresponent a les instal·lacions elèctriques de distribució, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/188/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6497

Data del DOGV
:   07-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/3702


Data del document
:   09-03-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 9 de març de 2011, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a l'ampliació de la subestació transformadora existent de 132/20 kV, denominada ST Benicull, ubicada al terme municipal de Benicull de Xúquer, en la part corresponent a les instal·lacions elèctriques de distribució, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/188/46. [2011/3702]  
Vist l'escrit presentat per Iberdrola Distribución Eléctrica, domiciliada als efectes de notificacions en 48711 Erandio, Biscaia, Ribera de Axpe, núm. 5, amb data 13 de maig de 2010 davant del Servici Territorial d'Energia de València, en qùe sol·licita que se li concedisca autorització administrativa per a l'ampliació de la subestació transformadora existent de 132/20 kV, en la part de distribució elèctrica, i la seua adequació a la tensió d'alimentació de 220/20 kV, de la subestació transformadora denominada ST Benicull, situada al costat del Camí Vell d'Alzira, entre l'autopista AP-7 i el barranc del Duc, al terme municipal de Benicull de Xúquer, província de València, s'aprove el projecte tècnic d'execució i es declare, en concret, la seua utilitat pública. (ATASCT/2010/188/46).  
Al mencionat escrit, s'adjunta el projecte tècnic de la instal·lació esmentada, firmat per tècnic competent i visat pel Col·legi Oficial corresponent amb data 21 de desembre de 2009.  
Vist que hi ha en l'expedient còpia de la resolució emesa, amb data 25 de gener de 2010, per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual es resol no sotmetre al procediment d'Avaluació d'Impacte Ambiental la modificació proposada per a la subestació elèctrica ST Benicull del terme municipal de Benicull de Xúquer, i és vàlida, només als efectes ambientals, la Declaració d'Impacte Ambiental formulada amb data 17 d'abril de 2007, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Vist que consten com a antecedents les resolucions de la Direcció General d'Energia de la Conselleria d'Infraestructures i Transport, de 25 de juny de 2007, per les quals s'atorga l'autorització administrativa per a la nova subestació transformadora de 132/20 kV denominada ST Benicull, així com la Resolució de 10 d'agost de 2007, per la qual s'aprova el projecte tècnic per a l'execució de la citada subestació transformadora, situada al polígon cadastral núm. 4, parcel·les 44 i 149 del terme municipal de Benicull de Xúquer.  
  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i atés que s'ha publicat en el Diari Oficial de la Comunitat Valenciana, de 6 d'octubre de 2010; en el Butlletí Oficial de la Província de València, de 12 d'octubre de 2010; en el diari ABC, de 15 d'octubre de 2010, i en el tauler d'anuncis de l'Ajuntament de Benicull de Xúquer, únic afectat per la instal·lació.  
  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins dels terminis establits reglamentàriament.  
Vist que, d'acord amb el mencionat Decret 88/2005, es va comunicar a l'Ajuntament de Benicull de Xúquer la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de donar la seua conformitat o oposició, i simultàniament es va traslladar al referit ajuntament i d'acord amb l'article 75 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i se sol·licita informe sobre l'adaptació del projecte al planejament urbanístic que s'haja d'aplicar.  
  
No consta en l'expedient l'informe sol·licitat al mencionat ajuntament, a pesar de la reiteració efectuada pel Servici Territorial d'Energia de València.  
Vist que, d'acord amb el que establix el referit Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:  
  
- Àrea de Planificació i Ordenació Territorial de València, de la Conselleria de Medi Ambient, Aigua, Urbanisme i Habitatge, hi ha un informe per mitjà del qual es manifesta que l'àmbit d'actuació del projecte d'ampliació de la subestació transformadora ST Benicull es troba afectat per risc d'inundació d'acord amb la normativa del Patricova.  
  
Remés a l'empresa sol·licitant el mencionat informe, va contestar indicant, en síntesi, el següent:  
- Que la ST Benicull és una subestació elèctrica ja existent i que el projecte d'ampliació ho és només en l'aspecte elèctric, sense que s'augmente el terreny que esta ocupa, i disposa de Declaració d'Impacte Ambiental, de 17 d'abril de 2007, en la qual s'arreplega expressament que el Servici d'Ordenació Territorial va emetre un informe favorable ja que considera suficientment complides les previsions contingudes en el Patricova i no haver-hi inconvenient per part de l'organisme de conca, i haver-hi ara sotmés a consulta el projecte d'ampliació i declarar l'organisme mediambiental no sotmetre al procediment d'avaluació d'impacte ambiental la modificació proposada per a la subestació elèctrica ST Benicull, i és vàlida, només als efectes ambientals, la Declaració d'Impacte Ambiental formulada amb data 17 d'abril de 2007 referida.  
  
L'escrit de contestació va ser remés a l'Àrea de Planificació i Ordenació Territorial de València, de la Conselleria de Medi Ambient, Aigua, Urbanisme i Habitatge, a l'efecte de mostrar la seua conformitat o inconvenients amb esta, sense que conste en l'expedient cap manifestació.  
Vist l'expedient remés pel Servici Territorial d'Energia de València amb data 2 de març de 2011.  
Vist que el projecte presentat té entre la seua documentació els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats.  
  
Atés que la sol·licitud i documentació adjunta té una definició i concreció de les característiques tècniques que garantixen la major seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar-los adequadament.  
Atés que, d'acord amb la documentació que hi ha en l'expedient, l'ampliació i adequació sol·licitada s'executarà en els mateixos terrenys on actualment es troba ubicada la subestació transformadora, açò és, al polígon cadastral núm. 4, parcel·les 44 i 149 del terme municipal de Benicull de Xúquer.  
Atés que, d'acord amb el projecte presentat, a fi d'evitar la saturació i sobrecàrrega en què actualment es troben les infraestructures existents en la zona de la ribera del riu Xúquer, es realitza l'ampliació de la subestació elèctrica existent, per a així poder disposar de cobertura suficient en l'abastament de la zona i fer possible l'atenció als nous consums produïts per l'augment vegetatiu i el desenvolupament d'actuacions industrials i residencials.  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Primer  
Atorgar a Iberdrola Distribución Eléctrica, SAU, autorització administrativa per a l'ampliació de la subestació transformadora existent de 132/20 kV, denominada ST Benicull, ubicada al costat del Camí Vell d'Alzira, entre l'autopista AP-7 i el barranc del Duc, al terme municipal de Benicull de Xúquer, província de València, en la part corresponent a les instal·lacions elèctriques de distribució, i les característiques principals de la qual són:  
- El transformador actualment instal·lat és trifàsic en bany d'oli de 40 MVA, amb relació de transformació 132/20 kV. L'ampliació correspon a la substitució de l'actual per un nou trifàsic en bany d'oli de 50 MVA, amb relació de transformació 220/21'5 kV que disposa, igualment, de regulació de tensió en càrrega.  
  
- Servicis auxiliars:  
Transformador trifàsic d'intempèrie de 250 kVA, connectat a una de les posicions de línia amb relació de transformació 20/0'420-0'242 kV.  
- S'hi inclouen les instal·lacions corresponents a l'aparellatge, sistema de proteccions i control, de presa de terra (malla de presa de terra) i complementàries d'enllumenat.  
- Pressupost: 39.501'78 euros.  
  
Segon  
Aprovar el projecte d'execució per a l'ampliació sol·licitada i autoritzada en el punt primer de la present resolució, firmat per tècnic competent i visat pel Col·legi Oficial corresponent el 21 de desembre de 2009.  
La present resolució queda sotmesa a les condicions següents:  
  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que s'hagen d'aplicar i, en especial, les relatives a l'ordenació de territori i al medi ambient.  
b) La instal·lació que cal executar complirà els reglaments aplicables a este tipus d'instal·lacions i, en particular, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
c) Les instal·lacions hauran de realitzar-se segons el projecte presentat. En cas que siga necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
d) El termini d'execució de l'obra serà de sis mesos, comptadors des de l'endemà a aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, abans de l'acabament d'este termini, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.  
e) El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què acreditarà que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte de l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
g) Es donen per reproduïdes les condicions d'orde mediambiental establides en la Declaració d'Impacte Ambiental, de 17 d'abril de 2007, de la Secretaria Autonòmica de Territori i Medi Ambient de la Conselleria de Territori i Habitatge, per mitjà de la qual s'estima acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte de la subestació transformadora de 132/20 kV ST Benicull, sempre que este es desenvolupe amb les previsions de l'avantprojecte i l'estudi d'inundabilitat i l'estudi d'impacte ambiental i amb les condicions que es recullen en la part dispositiva de la Resolució d'esta Direcció General d'Energia, de 25 de juny de 2007, sobre autorització administrativa per a la nova subestació transformadora de 132/20 kV denominada ST Benicull, tal com determina la Resolució de 25 de gener de 2010 del referit òrgan mediambiental per a l'ampliació ara autoritzada.  
  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 9 de març de 2011.- El director general d'Energia: Antonio Cejalvo Lapeña.  
Relació de béns i drets afectats  
Projecte d'execució de subestació transformadora 220/20 kV ST Benicull  
  
Terme municipal de Benicull  
  
  
  
\* \* \* \* \*   
  
  
Relación de bienes y derechos afectados  
Proyecto de Ejecución Subestación Transformadora 220/20 kV ST Benicull  
  
Término municipal de Benicull  
